Vasárnap délutánig az összesítés alapján körülbelül 35 ezer aláírás gyűlt össze a budapesti olimpia elleni népszavazáshoz csak a Momentum standjainál - közölte az Indexszel Papp Gergő, a Momentum sajtóreferense.

Ez a szervezők becsült adata, az ellenzéki pártok aláírásait nem tartalmazza. Az összes aláírás számát még nem lehet tudni pontosan, de vasárnap végére akár 40 ezer is lehet.

A Momentum szerint nem csökken az aláírási kedv, ahogy értesülnek az aláírásgyűjtésről, egyre többen jönnek, és nem sokára indul a Kétfarkú Kutyapárt plakátkampánya. Pénteken arról számoltunk be, hogy egy nap alatt 10 ezer aláírás gyűlt össze.

Az olimpiaellenes népszavazás aláírásgyűjtését csütörtökön kezdték el, onnantól kezdve 30 napjuk van, hogy összegyűjtsenek 138 ezer aláírást, akkor lehet tartani népszavazást arról, hogy legyen-e Budapesten 2024-ben olimpia.

Kérdése van? A gyorstalpalóból választ kaphat.